พี่เบคส์ หวนร่วมงาน เฟอร์กี้ ลงฟาดแข้งเกมการกุศล
สาวกทีมปิศาจแดงเตรียมเฮครั้งใหญ่ เมื่อสองบุรุษระดับตำนานอย่าง เซอร์อเล็กซ์ เฟอร์กูสัน และ เดวิด เบคแคม จะกลับมาร่วมงานกันอีกครั้งในถิ่นโอลด์ แทรฟเฟิร์ด เพื่อลงเล่นเกมการกุศลสำหรับเด็กซึ่งจัดโดยยูนิเซฟ,สำนักข่าวต่างประเทศ รายงานวันที่ 2 ต.ค. ว่า เดวิด เบคแคม อดีตกัปตันทีมชาติอังกฤษ เตรียมหวนกลับไปร่วมงานกับ เซอร์ อเล็กซ์ เฟอร์กูสัน อีกครั้งในช่วงกลางเดือนพฤศจิกายน หลังจากทั้งคู่ตอบรับคำเชิญในเกมการกุศลของยูนิเซฟ ซึ่งจะจัดขึ้นที่สังเวียนโอลด์ แทรฟเฟิร์ด ในเมืองแมนเชสเตอร์,ดาวเตะรูปหล่อ อดีตเด็กปั้นของทีมปิศาจแดง ต้องระเห็จออกจากทีมรักในปี 2003 เนื่องจากไปงัดข้อกับผู้จัดการทีมจอมเฮี้ยบของทีม ชนิดมองหน้ากันไม่ติด จนต้องย้ายไปร่วมทีมเรอัล มาดริด ในที่สุด,แต่อย่างไรก็ตาม ทั้งคู่จะกลับมาจับมือร่วมงานกันอีกครั้งในเกมการกุศลระหว่างทีมรวมดาราสหราชอาณาจักร และไอร์แลนด์ โดยดาวเตะวัย 40 ปี จะรับบทกัปตันทีม ขณะที่บรมกุนซือชาวสกอตจะรับหน้าที่ผู้จัดการทีม ลงเผชิญหน้ากับทีมรวมดาราโลกที่คุมทัพมาโดย คาร์โล อันเชลอตติ อดีตกุนซือเรอัล มาดริด,อดีตกัปตันทีมชาติอังกฤษเผยความรู้สึกผ่านทางอินสตาแกรมส่วนตัวว่า ผมไม่เคยคิดเลยว่าจะได้มีโอกาสสวมสตั๊ดอีกครั้ง แต่นั่นก็เป็นเหตุผลที่ดีสำหรับการกลับมา เพื่อทำงานที่น่ามหัศจรรย์สำหรับเด็กกับยูนิเซฟ,ผมรู้สึกเป็นเกียรติมากที่จะได้ลงเล่นที่ โอลด์แทรฟเฟิร์ด อีกครั้ง ในฐานะหัวหน้าทีมสหราชอาณาจักรและไอร์แลนด์ โดยมีผู้จัดการทีมชั้นยอดอย่างเซอร์อเล็กซ์ เฟอร์กูสัน พบกับทีมรวมดาราโลก ที่มีกัปตันทีมอย่าง ซีเนดีน ซีดาน ซึ่งคุมทัพโดย คาร์โล อันเชลอตติ,นอกจากนี้ ยังได้รับเกียรติจากอดีตผู้ตัดสินหมายเลขหนึ่งของโลกชาวอิตาเลียนอย่าง ปิแอร์ลุยจิ คอลลินา มารับหน้าที่ตัดสินในเกมนี้ด้วย ซึ่งจะแข่งขันกันในวันที่ 14 พฤศจิกายนนี้
สาวกทีมปิศาจแดงเตรียมเฮครั้งใหญ่ เมื่อสองบุรุษระดับตำนานอย่าง เซอร์อเล็กซ์ เฟอร์กูสัน และ เดวิด เบคแคม จะกลับมาร่วมงานกันอีกครั้งในถิ่นโอลด์แทรฟเฟิร์ด เพื่อลงเล่นเกมการกุศลสำหรับเด็กซึ่งจัดโดยยูนิเซฟ
เดวิด เบคแคม,เซอร์ อเล็กซ์ เฟอร์กูสัน,ยูนิเซฟ,ฟุตบอลการกุศล,โอลด์ แทรฟเฟิร์ด,ปิศาจแดง,เรอัล มาดริด,คาร์โล อันเชลอตติ,ทีมรวมดาราโลก,ซีเนดีน ซีดาน,ข่าว,ข่าวกีฬา,ไทยรัฐออนไลน์